ming030890/wiki-yue-high-quality huggingface dataset:
天花亂墜

天花亂墜係一佛經故仔，出自大乘本生心地觀經，本寫天華亂墜。佛經而言，天華，即天花，指天上散花落來，間有提及吉祥異象。而天華亂墜出處，講佛去王舍城耆闍崛山之中，同大比丘眾三萬二千人講道，跟住有諸天菩薩、諸天眾王、諸天眾神、各地諸王、甚至地獄一齊來聽。之後天來種種吉祥異象，天上諸眾都好似雨咁，係咁放啲花落來，以供養大會。
當時無花字，只有華字，所以大乘本生心地觀經都寫天華。
及後，天花亂墜已示吉祥異象。然大宋時東吳僧道原寫景德傳燈錄，第十五卷內有前京兆翠微無學禪師法嗣有寫「聰慧多辯聚徒一千二千。說法如雲如雨。講得天華亂墜。只成箇邪說爭競是非。」當中「講得天華亂墜」，就話人講得好靚好聽，有如邪說，有貶義。此後話人講得誇張動聽。
大宋朱子語類，大明西遊記、封神演義，大清紅樓夢、官場現形記都有用到。

出處
大乘本生心地觀經卷一序品第一，提及「天華」處有四，當中「天華亂墜」有二。
時，無色界一切天子，雨無量種微妙華香，於虛空中如雲而下。色界諸天十八梵王，雨眾雜色無數天華百千萬種，梵天妙香徧滿虛空如雲而下。六欲諸天及天子眾，以天福力雨種種華，優鉢羅華、波頭摩華、拘物頭華、芬陀利華、瞻蔔迦華、阿提目多華、波利尸迦華、蘇摩那華、曼陀羅華、摩訶曼陀羅華、曼殊沙華、摩訶曼殊沙華，於虛空中繽紛亂墜，而供養佛及眾法寶。又雨天上無價寶香，其香如雲作百寶色，以天神力香氣徧滿此諸世界，供養大會。
爾時，師子吼菩薩摩訶薩，欲重宣此義，而說偈言：
⋯⋯
十八梵眾雨天華　及雨雜寶千萬種
梵摩尼珠妙瓔珞　眾寶嚴飾天妙衣
⋯⋯
世間一切梵天魔　莫能警覺如來定
此界佗方凡聖眾　悉知調御住於禪
廣設無邊微妙供　奉獻能仁最勝德
六欲諸天來供養　天華亂墜徧虛空
⋯⋯
諸天伎樂百千種　不鼓自然出妙音
天華亂墜滿虛空　眾香普熏於大會
寶幢無數諸瓔珞　持以供養人中尊
維基辭典有佢嘅解釋：
天花亂墜
天花板

天花板，又叫天花，係屋宇內頂。天花板可以寫畫、油油漆，或者安裝吊燈、光管、吊扇、開天窗，嚟改變室內照明同埋空氣流通嘅效用。有尐建築物嘅天花板為咗遮住管線或者增加放嘢嘅地方等原因，會再以木板等材料將原本嘅天花板遮住，變成假天花。
喺中國南方城市，第二次世界大戰前，唐樓嘅樓底特別高，所以室內感特別開揚，又因為善用空間，唔少房東鍾意喺天花底加建閣仔，自用或者再分租多一兩戶租客。
天花病毒

天花病毒（smallpox virus）係引起天花嘅病毒。皆因天花已經晌自然環境絕跡，依家只有個別國家實驗室有保存天花病毒嘅樣本。
天若有情III烽火佳人

《天若有情III烽火佳人》（英文：A Moment of Romance III）係套1996年上畫嘅香港電影，由劉德華、吳倩蓮、方中信主演，杜琪峯執導，《天若有情》第三集，但同之前故仔同角色無關連。
天草

天草（あまくさ）係日本熊本縣一市，人口有8萬。
天華路

天華路（Tin Wah Road），係香港新界元朗區一條路，喺天水圍新市鎮中央，東西走向雙程行車。天華路東面同天慈路同埋濕地公園路接住，西面就接住流浮山道近沙江圍仔。皆因天華路分隔咗天水圍新市鎮兩大發展時期之發展區，所以被公認做天水圍南、北兩部份嘅分界綫。

史
政府喺1990年代中後期由天華路西面向西起路接住天影路同流浮山道，雖則嗰條路沿途豎有「天華路」街名牌，包括政府地政總署在內嘅各出版社出版嘅地圖集亦普遍將佢標示做「天華路」，但當局一路都未刊憲將嗰條路改名做「天華路」，地理資訊地圖亦顯示天華路西段只達天影路。去到2013年5月10號，政府先至刊憲將嗰條路改名做「天華路」。

使用情況
全段天華路都有巴士同埋專綫小巴行，其中天影路到屏廈路一段得專綫小巴行，其餘路段都有巴士行。
天若有情

《天若有情》（英文：A Moment of Romance），係1990年香港電影，由陳木勝執導，劉德華、吳倩蓮、吳孟達、黃光亮主演。
巴金

巴金（粵拼：baa1 gam1；1904年11月25號—2005年10月17號），原名李堯棠，字芾甘，係中華人民共和國近代作家，亦係中國作家協會第二任主席，四川成都出世，鄉下浙江嘉興。
出名作品有《家》《春》《秋》。
巴錫羅

巴錫羅（英文：Bassetlaw）係英國嘅一個非都市區，屬於諾定咸郡，人口約114,500。
巴錫羅本來係郊區，主要產業係農業。工業革命期間發現咗呢度有煤礦，於是變咗煤礦區、工業區，生產煤同鋼。第二次世界大戰，煤礦開始蝕本，戴卓爾政府決定執晒啲煤礦，搞到呢區有段時間好反政府。後來，前煤礦嘅地區恢復成農林，亦有啲變成工廠，生產石屎同磚。
巴音額日樂

巴音額日樂（1963年8月12號—）係中華人民共和國男演員，蒙古族，喺內蒙古鄂爾多斯出世，喺上海戲劇學院畢業。
巴閉

巴閉好嘅方面係話一個人好犀利、好威，唔好嘅方面係話一個人好囂張，比如「嘈喧巴閉」噉講。巴閉係印地文bap re bap簡名，聽講[邊個？ ][未記出處或冇根據]最初係以前廣州人同印度人做生意，佢哋成日話「BAPRE, BAPRE！」嘅，個樣好囂張，就用呢個發音變做廣東話嘅一個詞。
巴雷克塔赫河

巴雷克塔赫河係俄羅斯一條河，由薩哈共和國負責管轄，河道全長205公里，流域面積約4,110平方公里，發源自科捷利內河，最終注入西伯利亞海。
巴雷拉

巴雷拉（1963年12月12號—）曾經係巴拿馬總統，由2014年做到2019年。
巴雷格昌河

巴雷格昌河係俄羅斯一條河，由馬加丹州負責管轄，屬科雷馬河嘅右支流，河道全長400公里，流域面積17,600平方公里，河水主要嚟自雨水，每年十月至翌年五月結冰。
巴雷特

巴雷特（英文：Amy Coney Barrett，1972年1月28號—）係美國聯邦法官。2017年起響第七巡迴上訴法院做法官。
工聯會業餘進修中心

工聯會業餘進修中心由工聯會開辦，中心有開辦多個興趣班，由語文、電腦、模型、造餅、成衣等等可謂課程講得出都會有，有時會得到左派報紙報導宣傳。文匯報有報導將工聯會課程政治宣傳化，指部份課程有利「珠三角大灣區」發展。不過，課程亦有好多問題如收費高，質素差等。而家，香港市民只能向消委會投訴，理由係《教育條例》漏洞所致，終遭媒體同議員指責特區政府問題。

報導
2016年2月26號，毛記電視指工聯會開6個鐘淘寶課程，收費係$480港元。三年後收費增加近2倍，由$480加到$800，而2019年個「暑期淘寶網購全攻略」課程就比以前多3個鐘。「教你上淘寶，收費八舊水」就連工聯會自己既立法會議員何啟明都同人講話覺得「有啲貴」。
2017年，工聯會甚至涉及過「動物傳心」等爭議性收費課程。有業內人士疑遭新聞媒體用科學實證拆穿，涉事「傳心師」鬼話連篇，自圓其說，有人甚至逃避訪問而直接電話收線。有線新聞記者指工聯會相關課程導師，正正牽涉其中，質疑「動物傳心」係偽科學迷信。
2018年6月4號，工聯會課程爆出新醜聞，報指有課程涉違規未註冊。
工藝黏土

泥膠（粵拼：nai4 gaau1），又叫做工藝黏土（粵拼：gung1 ngai6 nim1 tou2），係工藝用嘅黏土，用嘅整雕像同模型度，種類包括陶泥、紙黏土、塑膠黏土等。
工藤堅太郎

工藤堅太郎，係日本嘅一個男藝人同埋演員。
工藤崇

工藤崇（1980年2月15號—）係日本足球員，司職中場，效力TDK。
工筆畫

一幅溥僩嘅工筆畫；畫家有花時間畫出物件嘅細節。
工筆畫係中國畫嘅一種，指講求畫工要細緻嘅畫。某程度上可以算係相對於寫意畫。
工藤佑采

工藤佑采（英文：Yutori Kudo，1992年12月16號—），係香港女藝人，2018年度香港小姐競選廿強佳麗。

身世
工藤佑采參選港姐嗰陣，話過自幼父母雙亡。參選完後，佢嘅身世畀網民起底，發現佢原名叫大谷美樹，佢阿爸未死，而係喺佢出世第二年就拋低佢同佢阿媽返日本；佢阿媽喺2009年（嗰陣佢16歲）因為遇到車禍過咗身。

參選表演黑面引起關注
工藤佑采參選港姐決賽嗰晚，未能晉身十二強，但大會仍然安排佢同成班落選者跳舞娛賓，搞到佢黑晒口面求其跳，畀好多觀眾留意到。歌手張敬軒就將佢Instagram嘅頭像轉咗做工藤佑采個黑面樣，工藤佑采亦禮尚往來用張敬軒做頭像。另外前港姐黃心穎就批評佢嘅跳舞態度唔抵爭，又話徹底對佢失望，引起工藤佑采反擊，隔空駁返黃心穎轉頭，網民對佢言論有唔同反應。
工藤光輝

工藤光輝（1991年8月23號—）係日本足球員，司職前鋒，效力過札幌岡薩多，SC相模原，及盛岡仙鶴。
岩居由希子

岩居由希子 ，係日本嘅一個女藝人同埋配音員。
岩層

岩層係地質學地層之一種，地球或星球地下層位，佢一層層岩石或泥土之間會有沉積物或氣體咁。
岩尾憲

岩尾憲（1988年4月18號—）係日本足球員，司職中場，效力德島漩渦。
岩屑堆圖

岩屑堆圖（粵拼：ngaam4 sit3 deoi1 tou4 | 英文：scree plot）係一種統計圖，喺因素分析上會用到。做探索型因素分析嗰陣，研究者會一邊添加新因素，一邊睇住特徵值點變。一幅岩屑堆圖有打橫打戙兩條軸，打橫嗰條表示因素嘅數量，而打戙嗰條表示特徵值。事實表明，隨住因素數量上升，特徵值會變到愈嚟愈細，即係話岩屑堆圖出嗰條線會偏向下跌，跌嘅速度就愈嚟愈慢，形狀望落似岩屑堆，好似下圖：
Scree plot：岩屑堆圖 | Eigenvalue：特徵值 | Component number：因素嘅數量
而條虛線就表示特徵值係 1 嗰個位—特徵值一跌到落 1 以下，部電腦就停手唔再加新嘅因素。上述呢幅圖噉嘅情況，部電腦最後會出嗰個模型將會有 3 個因素。
岩哈拉州

岩哈拉州係埃塞俄比亞嘅一個州，喺國土北部，首府巴赫達爾。
岩壁裕也

岩壁裕也（1994年5月17號—）係日本足球員，司職後衞，效力YSCC橫濱。
岩士唐

岩士唐（粵拼：ngaam4 si6 tong4；英文：Armstrong）可以係美國嘅一個人名同時，重可以係美國嘅一個地名或其它系列嘅名。佢可以係：

人名
尼爾岩士唐：美國嘅一位太空飛行員
蘭斯岩士唐：以前七屆環法單車賽冠軍得主，但係後嚟俾國際單車協會取消咗佢7屆嘅冠軍。
沙美阿剌·岩士唐：美國女演員
番尼岩士唐：美國電影攝影師
比利佐岩士唐：美國搖滾樂手
愛德榮·荷華迪·岩士唐：美國發明家兼電子經理。
路易斯岩士唐：美國爵士樂手
威廉岩士唐：岩士唐嘅第一位男爵
岩士唐威廉士：美國政治評論家

地名
克蘭岩士唐：一個蘇格蘭地區嘅部落，喺英格蘭同蘇格蘭嘅交界嗰邊。
岩屋美保子

岩屋美保子係日本足球員，曾經喺1981年為日本女子足球代表隊出場2次。
安曼足球會

安曼足球會（FC Emmen）係荷蘭一間足球會，而家喺荷蘭乙組足球聯賽（荷蘭文：Eerste divisie (voetbal Nederland)）（荷乙）角逐，主場係安曼嘅De Oude Meerdijk（荷蘭文：De Oude Meerdijk）。球隊喺1925年成立，喺1985年首次晉身職業聯賽——荷乙，並長期喺荷乙打滾，直至2018年喺Dick Lukkien嘅帶領下首次升班荷甲。
安東·基士文

安東·基士文（法文：Antoine Griezmann，法文讀音：[ɑ̃twan ɡʁijɛzman];，1991年3月21號—），係一名法國職業足球員，司職翼鋒、影子前鋒。目前效力西甲球會馬德里體育會，亦係法國國家足球隊成員。
佢嘅職業生涯始於皇家蘇斯達，喺2009年嘅首個賽季處子登場同埋贏得嗰季西乙冠軍。喺皇家蘇斯達嗰5個賽季，佢正式上陣過201場、入52球。2014年，佢以3,000萬歐元加盟馬德里體育會，5個賽季共正式上陣過257場、入133球。
2019年7月12號，巴塞隆拿官宣安東·基士文加盟，但馬德里體育會即刻發官方聲明話違約金未夠數。隨後馬德里體育會7月25號正式向西甲同埋西班牙足總提出訴訟，2019年8月19號，據每日體育報報道，馬德里體育會撤回訴訟，基士文轉會糾紛告一段落。
2021年，巴塞隆拿將安東·基士文借返畀馬德里體育會，預定2022年俾馬德里體育會買斷。
安東·基士文入選過法國U19，法國U20同埋法國U21。2010年佢代表國家隊出戰喺自己國家舉行嘅2010年歐洲19歲以下足球錦標賽（英文：2010 UEFA European Under-19 Football Championship）。安東·基士文亦喺2014年入選法國國家隊，代表法國參加2014年FIFA世界盃，打到入8強。安東·基士文係2016年歐洲國家盃國家隊代表球員之一，以東道主身份參賽嘅法國最終奪得亞軍。2018年7月15號，安東·基士文跟隨法國國家隊奪得2018年FIFA世界盃冠軍。

家庭生活
2011年開始，安東·基士文同巴斯克人Erika Choperena開展關係，喺2016年4月8號生咗一個女Mia。兩人喺2017年6月15號結婚後，喺2019年4月8號生咗個仔Amaro。

代言
安東·基士文有做Puma、Beats Electronics、Head & Shoulders同埋吉列公司嘅代言人。
佢2017年開始做中國手機生產商華為手機嘅代言人。但佢喺2020年12月，因為華為被指參與有關監視維吾爾族人嘅人面辨識系統開發，而決定同華為終止合作。
安東·基士文喺2021年6月成為遊戲王嘅代言人，但一個月後被揭喺2019年嗰時做出種族歧視亞洲人嘅動作，俾Konami終止合作。
安東大介

安東大介（1991年7月18號—）係日本足球員，打前鋒位置，效力藤枝MYFC。
安本紗和子

安本紗和子（1990年7月6號—）係日本足球員，踢前鋒，曾經喺2010年為日本女子足球代表隊出場2次。
安東

安東係舊時中華民國一省，省會通化，範圍大概係而家遼寧東部同吉林部分。
安東和布祿

安東和布祿（Anton Walbrook，1896年11月19號—1967年8月9號）係奧地利一個電影男演員，1915年出道。
強烈熱帶風暴

強烈熱帶風暴（英文：Severe Tropical Storm，粵拼：koeng4 lit6 jit6 daai3 fung1 bou6，縮寫：S.T.S.）係熱帶氣旋嘅一種，即中心持續風速有時速88至117公里，屬暴風風力。中國國家氣象中心稱佢做「強熱帶風暴」。雖然呢個係世界氣象組織建議嘅熱帶氣旋分級之一，但唔係所有官方部門都會用，例如美國嘅氣象部門（包括聯合颱風警報中心，採用薩菲爾-辛普森颶風等級嘅中太平洋颶風中心同埋美國國家颶風中心）就冇呢級，所有中心風力有暴風程度嘅熱帶氣旋都會視為強烈熱帶風暴。
強拆

強制拆遷，簡稱強拆，係中華人民共和國由2000年代開始到而家發生嘅一種現象，而且越嚟越嚴重。一般係指喺拆遷一方同被拆遷一方喺重未接觸，抑或重談判緊嗰陣，派人夾硬拆咗人哋間屋嘅行為。

中國模式
最常見有中國大陸官商合作，官官相衛問題。地方霸權地方官以唔合理嘅低價錢，有時甚至動員黑幫同公安要拉要鎖，打打殺殺嘅政治恐怖主義手段，強迫人民交出土地並高價轉售，暗批出批文，同黑商集團合作濫用公帑，進行天價發展工業，則源於獨裁體制，政治壟斷引起貪污。
強斯頓環礁

強斯頓環礁（英文：Johnston Atoll）喺大洋洲，係波利尼西亞群島一部分，而今係美國海外無建制領地，佔有重要戰略位置。
強氏

強係唐人姓氏，喺《百家姓》裏頭排第136位。
呢篇強氏係同姓氏有關嘅楔位文章，重未寫完嘅。麻煩你幫手充實佢。
強拿殊均衡點

強拿殊均衡點係拿殊均衡點嘅延伸，因為強拿殊均衡點仲考慮埋啲博弈者有可能合作結盟。
定遠

定遠係中國安徽滁州一個縣，總面積2998平方公里，人口103萬。
定邊

定邊係中國陝西榆林一個縣，總面積6920平方公里，人口30萬。
定量放鬆

定量放鬆（Quantitative easing），又叫量化寬鬆，係種錢銀手段，當一國貨幣利率低到無得再減，由一國中央銀行生安白造啲數出來，用啲市場動作（例如買私人揸住嘅公債或者抵押貸款擔保證券（MBS，en:Morgage backed securities）來繼續放鬆銀根，希望啲人使多啲錢，避免通縮－通脹嘅相反，重話咁樣可以幫經濟復甦。

險
有人認為咁造等如白白印銀紙，令通貨膨脹，變相搶人民嘅血汗錢。如果一時冇效，一直印落去就會引起超級通脹。
定量研究

定量研究係指用數字去量化嘅方法去研究一樣嘢。定量嘅相對於用文字描述嘅定性研究。
定量研究嘅過程通常包括：
量度相關嘅變數，例如質量或者溫度，蒐集成數據；
用統計學方法去推斷一個理論模型；
用已知數據作出假設或預測。
定襄

定襄係中國山西忻州一個縣，總面積865平方公里，人口21萬。
定陶區

定陶區係中國山東菏澤一個市轄區，總面積846平方公里，人口60萬。
定義域

定義域（domain）係函數嘅自變數所有可能數值嘅集合。
定言三段論

定言三段論（syllogism）係演繹推理嘅基本模式之一。人從一個命題開始思考，呢個命題係叫做「小前提」或者題材、題目。當人想將其他嘢代入去小前提，呢樣嘢叫做「大前提」。大前提塞入小前提得出嘅嗰樣嘢，係叫做「結論」。
三段論描述嘅過程：大前提（原有）＋小前提（外來）→結論
隨住真值嘅變化，三段論會有唔同嘅證明效果。當然，最好用晒事實嚟到論證，結論就肯定冇事。但即使判斷唔到真假，三段重係一種正當嘅邏輯模式。

真值表
（如圖所示：T=真、F=假）如果已經判斷好其中兩項嘅真假，可以按照關係，搵出其餘一個嘅真假。由於三段論嘅關係唔夠具體，有幾種情況會搵唔到真值，要靠其他方法幫手。
對表可以推測到，當大前提同小前提同樣係真，先可以喺推論之中，保證結論係真。
建華大廈

建華大廈係澳門一個私人房屋，響澳門半島花地瑪堂區黑沙環新街、涌河新街、黑沙環海邊馬路。

意外
2010年9月16號晚黑九點，建華大廈第一座地下樓梯電箱突然傳出爆炸聲，啲火周圍走，團團濃煙湧出，成橦大廈即刻停電，過百戶烏燈黑火，層層樓都黑嘛嘛，有人立即報警。消防接報派出消防、搶救同水泵車去救火，多架救護車先後到場戒備。消防員利用滅火筒好快將火救熄。一個菲律賓籍嘅男人困𨋢，要由消防員協助救出。由於電箱響樓梯隔離，加埋唔少樓層冇閂埋防煙門，搞到出現煙囪效應，走火通道滿布濃煙，短時間就湧到上去。為咗防止有人被困又或者唔舒服暈低，煙帽隊分成多個小隊逐層去搵，期間，七個男女懷疑吸入濃煙唔舒服，要送院治療，其中一個阿婆情況嚴重，要到深切治療，其他人情況普通。響消防員協助之下，四十一個住戶先後離開大廈，冇受傷，唔使送院。着火電箱燒嗮，外牆熏黑，擺響電箱隔離嘅清潔架生亦燒嗮。經過調查，初步懷疑電箱壞咗引發火警，起火原因冇可疑。電力公司事後派員搶修。有住戶話，事發嗰陣響廳到睇電視，全屋突然停電，開門睇吓，發現隔離屋都係一樣，之後響埋警鐘，先知火燭，走樓梯逃生。之後去到樓梯冇嗮燈光，伸手睇唔到手指，重俾濃煙嗆鼻。幾百戶住客摸黑爭住疏散，細路仔驚到喊，係噉傳出嗌救命嘅聲；加埋樓梯有雜物阻塞，情況極之混亂，差啲搞到人踩人。逃到街到啲人，有唔少人都重係着住睡衣、拖鞋，搞到捩咁棄。有住戶重話，之前電箱曾經發生過火燭，雖然未到嚴重事故，但係今次又出事，懷疑電力負荷唔到搞成。
2011年10月3號晚黑十點半，建華大廈第五座十三樓一個單位，梁女同老公因為錢銀拗咬，之後梁女情緒激動，突然衝入間房，禽上窗台，打開窗台花籠活門鎖。有大廈住戶發現梁女當時曾經雙手緊握花籠鐵枝，大嗌：「我跳啦！我跳啦！」之後就跳咗落去，跌到二樓停車場平台，發出巨響。佢老公立即刻開門睇吓，發現花籠活門打開，見到老婆跌咗響三十幾米嘅停車場平台到，嚇到呆咗，把口撳撳侵侵講：「今次冇啦！」立即落樓衝到平台，手抱奄奄一息嘅老婆喺到喊。消防員接報到場調查，發現跳樓嘅梁女頭部受創流血，右腳開放性骨折，由救護車送院搶救，最終傷重死亡。佢老公亦因為情緒激動，要送院治理。司警話女死者三十七歲，做莊荷。佢老公就五十幾歲，做司機。現場消息話，梁女懷疑響賭場做嘢染上賭癮，搞到債台高築。
2014年8月4號晏晝三點幾，建華大廈第三座有住戶發現走廊同樓梯有煙，重有陣陣燒燶嘢嘅味，所以報警求助。治安警同消防局接報派員到場處理，消防員去到現場嗰陣，已經見到大廈大堂充滿濃煙，所以立即搵火燭源頭。之後消防員證實響垃圾房起火，之後用架生剪開垃圾房把鎖，開門之後有大量濃煙湧出，派煙帽隊駁喉入去，將火燭嘅垃圾桶拉到大廈內園，射水將火救熄。由於大廈入面有啲樓層嘅防煙門冇閂埋，搞到濃煙擴散，消防員要到每一樓層拍門同巡查樓梯之後，確認冇住戶吸入濃煙唔舒服。最後消防員利用抽煙機抽走大堂濃煙，調查起火原因，初步相信有住戶將未熄嗮嘅金銀衣紙倒入垃圾槽搞成。火警之後，大廈其中一部𨋢因為水浸要暫停運行，治安警在場協助分流住戶用𨋢，以免又有意外。
2017年3月16號晏晝一點幾，建華大廈第七座垃圾房入面嘅垃圾桶火燭，消防局接報之後派出多架消防車同消防員到場，發現響內街垃圾房門有煙冒出，有濃煙沿住垃圾槽湧到大廈唔同樓層。消防員利用架生剪開垃圾房把鎖，煙帽隊駁消防喉入垃圾房，發現入面有一個大型藍色垃圾桶着火燒緊，開喉將火救熄，同時進行排煙工作。消防員調查起火原因，懷疑有人將未完全熄嗮嘅金銀衣紙倒入垃圾槽搞成，火警入面冇人受傷同唔舒服，消防員唔使疏散住戶。
2017年6月27號朝早七點，建華大廈有地鋪火燭，現場火燭嘅生果鋪面積二百五十呎左右，消防開咗一條喉，迅速將火救熄，火警入面冇人受傷。火警入面地鋪入面嘅全部燒嗮，外牆被熏黑。經電力公司人員檢查，懷疑係地鋪牆身其中一個電制入面電線短路引起火警。
2017年12月22號，建華大廈第二座垃圾房入面嘅垃圾桶火燭，消防局接報到場發現垃圾房入面有煙有火，開咗將火救熄。消防員調查起火原因，懷疑有人將未完全熄嗮嘅金銀衣紙倒入垃圾槽搞成。

巴士
M206 黑沙環新街／建華
2015年3月14號，呢個站加咗幫視障人士搭車嘅發聲系統，但係只限17號先有呢個功能。
靠站巴士有：3A、10B、17、18、18B、30、30X、51A、N1B
建華集團

建華集團控股有限公司（英文：Uni-China Group Holdings Ltd.），簡稱建華集團，係香港最大豬肉零售商，以及最大食品零售商之一，旗下擁有逾1000個銷售點。集團以「香港街市」品牌管理多個領展商場街市，亦擁有數十個凍肉、蔬果、超市等零售店品牌，包括「本灣水產」同埋「FRESH 新鮮生活」。
建華曾經喺旗下街市大幅加租以趕走原有租戶，優待旗下品牌，亦有向商戶強制收取服務費推行電子繳付。管理同營銷手法惹來傳媒同埋學者批評其構成壟斷、違反公平競爭原則。另外，旗下商戶以大聲公作出嘅價格宣傳，曾因而面對多項投訴同埋罰款。
建華區

建華區係中國黑龍江省齊齊哈爾嘅一個市轄區。面積81km²，人口22萬，轄5條街道、1個直轄區。
街道：中華街道、西大橋街道、卜奎街道、建設街道、文化街道
直轄區：建華區直轄地域

史
清康熙24年（1685年），因為沙俄壓境、鞏固邊疆，喺索倫總管嘅駐地卜奎（魁）村起咗個卜奎驛站，又叫西站，並且築齊齊哈爾新城。康熙38年（1699年）黑龍江將軍移駐齊齊哈爾，使齊齊哈爾成為黑龍江地方嘅中心，城市發展起身。抗戰勝利後整理滿洲國設嘅11個區成6個區，後來第五區分開兩部分，一部分同第一區合成北關區，一部分同第四區合成龍沙區。1958年北關合到去龍沙，當年搞「以廠爲軸、政企合一」，龍沙區同國營建華機械廠合爲建華人民公社，個名就源自間廠，1980年設市區，就沿用個名叫建華區。
履歷

履歷，又叫履歷表，係個人學歷同工作經驗嘅簡要陳述，通常用喺搵工、升學，希望可以得到見工或升學面試嘅機會。除咗叫履歷，好多時都會用英文 résumé 或者拉丁文 curriculum vitæ，或者就咁簡稱 CV。
履歷記載一個人嘅教育學歷、專長同埋工作經驗，有時會補充個人特質、興趣或期望等。主要目的通常係搵工或升學嘅人希望得到面試機會嘅工具，亦都係一份公司人事部或教育機構篩選候選人嘅程序之一，所以履歷非常重要。

一般履歷表應有項目
履歷表喺唔同國家地區、唔同行業都會有唔同嘅要求。喺香港，一般嘅履歷表應有項目包括：
個人基本資料
履歷表最開頭一定要係自己個名，之後列出其他個人聯絡資料，例如：聯絡電話、地址、E-mail等，呢啲都係必要嘅，唔係嘅話僱主就聯絡唔到你。
應徵職位
簡單清晰列出你希望應徵嘅工作職位，唔使寫希望應徵嘅原因，唔係嘅話履歷會太長。
學歷
要以倒敍形式列出，先寫最高學歷，整齊嘅寫上年份，僱主睇嗰陣就一目瞭然。
工作經驗
可以根據工作嘅種類或工作嘅先後順序分類，寫上工作職位同工作內容，並同學歷一樣喺靠右邊或靠左邊整齊噉寫上工作年份。
其他活動
其他你認為重要而且對工作有幫忙嘅活動都可以喺呢部分列出，例如喺學校做過嘅職務、曾經做過義工等。
獎項/證書/專業考試
可以列出之前喺學校、工作攞過任何同工作有關嘅獎項、證書、專業考試資格等。
技能/語言
列出個人技能，例如電腦應用、打字速度等，同埋列出你可以講同寫嘅語言/語文。
可以返工日期
寫出幾可以返工，例如；即時、七日通知、一個月通知。

學術履歷表
學術界用嘅履歷表（英文叫 curriculum vitae 或者 CV，唔叫 résumé）同一般嘅履歷表唔同，工作經驗部分會詳細寫低哂所有做過嘅學術職位，亦即係唔會撮要。其他部分包括發表過嘅學術論文、發表過嘅研究海報、出過嘅書、攞過乜嘢資助、喺乜嘢委員會或者學術研討會服務過等等，不過呢啲部分可以撮要。但係因為要寫咁多嘢，佢唔似普通嘅履歷表，可以幾版紙咁長，甚至幾十版紙。

藝術家嘅履歷表
藝術家（唔計設計師）嘅履歷表（英文叫 CV，就算係撮要都唔叫 résumé）有啲類似學術履歷表，但係可以撮要。
屬人主義

屬人主義 (拉丁文：Jus sanguinis; 意為“血統嘅權利”) 係對國籍嘅基本概念之一，通常同屬地主義相對。屬人主義就係一個國家嘅公民應該由佢嘅血統，即係父母嘅國籍身份，而決定。除咗國籍之外，呢個概念亦都可以喺唔同嘅文化或者種族嘅認同上使用。相反，屬地主義嘅概念就係國籍應該由一個人嘅出生地而決定，而唔係取決於佢父母嘅國籍。
今時今日，基本上所有國家都合并呢兩個主義嚟決定一個人嘅國籍，不過比較著重邊個就視乎每個國家自己。有啲國家先考慮出生地，而有其他國家先考慮父母嘅國籍，如果冇或者不知名先至會睇出生地。

現代發展
喺19世紀尾，法德兩國喺呢件事情上面有爭議。德國學家 Johann Fichte 表示相信一個“客觀嘅國籍”，所以應該以一個人嘅血統、種族、或者語言而決定佢嘅國籍。不過，法國學家 Ernest Renan 就表示反對呢個睇法，話應該開放一個比較配合共和主義嘅國籍系統，所以應該以一個人嘅出生地而取決佢嘅國籍。呢個有可能同兩個國家當時對主要係講德文嘅阿爾薩斯-洛林（Alsace-Lorraine（英文：Alsace-Lorraine））嘅控制權爭議有關係。

主義兩用
好多國家都係兩用屬人主義同埋屬地主義。例如，美國國籍法容許基本上所有喺美國國内出世嘅人擁有國籍（屬地主義），亦同時為所有至少有一位父母係美國公民嘅人提供美國國籍（屬人主義）。同樣，英國為所有英國公民嘅後代提供國籍，不過喺出生地上面就有某啲其他條件嘅限制。
全球大約60%嘅國家都對屬地主義有部分條件嘅限制，主要同避免大量嘅生育旅行有關。同時，而聯合國呼籲所有國家都包含屬地主義作爲決定國籍的一部分，希望可以用呢個方法嚟解決無國籍嘅問題。

因爲國界而複雜化
有唔少現今嘅歐洲國家都係由奧匈帝國、鄂圖曼帝國、同埋蘇聯而獨立出嚟，唔過呢啲新嘅國家，因爲帝國時期嘅人口移動，而有唔同種族嘅人，唔能夠一刀切净係用血統嚟決定國籍。
喺好多情況，主要用屬人主義嚟決定國籍嘅國家都需要有其佢協定，嚟為國内嘅少數民族提供保護。歷史上，唔少人因爲冇呢個保護，而移民離開佢哋住嘅國家返籍貫嘅地方。到今日都主要用屬人主義嘅國家包括：意大利、希臘、土耳其、保加利亞、黎巴嫩、亞美尼亞、匈牙利、同埋羅馬尼亞。所有呢啲國家都有國際條約嚟延申國籍俾國内嘅少數民族。
屬地

屬地，又叫海外領地、自治領地，係指一個無自己主權嘅領地，從屬管治佢嘅主權國，但或多或少都有啲自治權。
屬地主義

呢篇文或者呢段要 翻譯（或者由 zh:屬地主義加料）。 請譯佢。
上次編輯：2018年9月7號 23:47。(翻譯指引)
呢篇文章有多個問題。請幫手改善或者去討論版度傾下呢啲問題。

唔該幫下手加長、改好啲呢篇文。討論頁或者要求加料版可能有多啲資料。
呢篇文 需要熟悉呢方面嘅人幫手寫。 詳情請去討論頁睇。

 (學吓點樣同埋幾時去拎走呢個消息框)
屬地主義（拉丁文：Jus soli，卽土地衍生嘅權利），又叫出世地主義，卽無論父母係邊國人，只要喺一國嘅領地內出世，卽自動獲得該國國籍。亞歐非同大洋洲嘅絕大多數國家對出世人口都奉以基於血緣關係嘅屬人主義原則或者限定特定移民嘅屬地主義原則，但會畀特殊情況，例如父母無國籍或者國籍不明時採用屬地主義。

屬地主義爲主嘅國家同𠹺地區
加拿大、美國、巴西、阿根廷、格林納達、贊比亞、坦桑尼亞、巴基斯坦、斐濟、孟加拉、香港等。
屬於

《屬於》（Where I Belong）係新加坡女歌手蔡健雅喺2001推出嘅歌曲，佢係當年新加坡嘅國慶主題曲，全場3分25秒，有華語版同英文版。呢首歌帶有輕微嘅搖滾味道，又帶一啲溫馨嘅風格，當年一推出就成為咗新加坡嘅大熱歌曲。去到2013年，呢首歌由一批學校合唱團重新演繹，向新加坡兩名前總理李光耀同埋吳作棟致敬。

背景
呢首歌本來係《Sing Singapore》項目入面，由蔡健雅自己作曲，吳慶康填詞。首歌之後喺2001年初喺Atomic Studios錄製，並且由Mo Lee負責混音。呢次亦係新加坡政府首次無搵佢哋嘅御用音樂人李炳文參與國慶歌曲嘅創作。
蔡健雅話過，個創作靈感源自佢長期喺國外打拼歌唱事業，每次返新加坡嘅途中，都會有一股歸心似箭嘅感覺，無任何地方比屋企更有安全感，新加坡對佢嚟講正正係英文版歌詞入面最後一句『this is where I belong』。
喺2001年7月，呢首歌正式喺一個記者招待會入面推出，幾日之後迅速成為新加坡嘅大熱，仲攞到白金地位。喺2001年嘅新加坡國慶慶典入面，蔡健雅亦親自演繹呢首歌。新加坡政府當年為咗準備蔡健雅呢段表現，不惜動員全國人力物力，喺各級政府機關、學校團體發送簡譜，甚至有請音樂老師開班教人點唱，仲急召蔡健雅回國準備同埋參加國慶嘅人員（政府官員、軍警、學生）預演、現場教唱呢首歌。
另外，呢首歌亦係唯一一首有推出EP嘅新加坡國慶主題曲。
履約價

履約價（strike price）係指一個期權當中講好咗嘅交易價格。
屬格

屬格（英文：genitive）係文法格嘅一種，表示某樣嘢嘅擁有者，類似英文嗰種某啲名詞短語可以加 -'s（名詞變樣）嘅做法。
所謂擁有未必真係擁有，而係可以係第種關係。例如，如果用現在分詞將一句句子變成名詞短語，原句嘅主語喺德文會變屬格；英文本來都係一樣，但係而今好多時都係變賓格而唔係變屬格。
喺一啲語言（例如芬蘭文），字根嘅基本形式可以唔係主格而係屬格。
屬領島

屬領島（英文：Possession Island）係澳洲昆士蘭州北岸嘅托雷斯海峽群島（Torres Strait Islands）入面嘅其中一個小島。 屬領島最為人熟悉嘅事係發生喺1770年。英國占士曲船長宣稱自己首次抵達澳洲雪梨後沿海線北上，嚟到依到島之後，舉行屬領升旗儀式，宣佈成個澳洲東岸成為英國屬地，稱為「新南威爾士」，而依個島亦因為咁而名命為「屬領島」。
依家，個島同時亦係屬領島國家公園嘅一部份。

英國占士曲船長首次登陸
後世畫家對占士曲船長登上屬領島嘅描繪
上溯於古代嘅希臘同羅馬，已經有人估計有一片神秘嘅未知南方大陸（Terra Australis）等待被人發現。當時嘅推測認為，既然地球係球體，咁赤道以南亦應該有差唔多嘅陸地面積，先可以平衡到南北半球。所以一直以嚟，都有歐洲人想嘗試搵到依一片土地。
1606年，荷蘭航海家威廉．揚松（Willem Janszoon）抵達依家嘅澳洲昆士蘭約角半島，係歷史上首次有歐洲人登陸依家嘅澳洲。之後，相繼有唔同嘅荷蘭人前往澳洲探險，並命名為「新荷蘭」。但當時嘅歐洲人仲未知澳洲到底有幾大。
1768年，英國占士曲船長獲選帶領探險隊前往太平洋觀察研究一個稱為「金星凌日」嘅天文現象，希望獲取相關科學數據，從而計算出地球同太陽之間嘅距離。但喺佢出發離開英國之前，佢收到海軍部嘅密令，指示佢完成觀察金星凌日之後，繼續往南航行探險，嘗試去搵傳說中嘅南方大陸，而如果一旦發現合適作為開闢商埠嘅地點，要以英國國王之名宣告為屬地。但密令亦同時指明，如果當地有土著嘅話，就要得到土著嘅同意下先好屬領當地。
1770年4月，占士曲船長到達澳洲雪梨植物灣，成為第一個歐洲人抵達澳洲東面海岸。之後，占士曲船長沿住海岸線北上。同年8月22號晏晝4點，探險隊嚟到依個島登陸，占士曲船長就喺日落前舉行屬領升旗儀式，宣佈成個澳洲東岸成為英國屬地。占士曲船長嘅手稿係咁樣描述當時嘅情況：
「
⋯⋯
我對於通過海峽嘅可能性已經感覺滿意，我亦打算坐住依架船出發，所以好可能唔會再喺新荷蘭嘅東面海岸登陸。而喺西岸，我亦搵唔到有啲乜嘢新發現。所以發現佢哋功勞係屬於荷蘭嘅航海家。但係，我有信心，由南緯 38˚ 到依個地方嘅東面海岸，係冇任何歐洲人喺我哋之前見過或者到訪過。所以，即使我之前已經以國王陛下嘅名義屬領咗依一邊海岸上唔同嘅地方，我依家都再一次升起英國旗幟，以國王陛下佐治三世嘅名義，由上面所提到嘅緯度一直到依個地方，連同所有位於依一邊海岸嘅海灣、港口、河流同島嶼，屬領成個東面海岸，並命名為「新南威爾士」。之後，我哋發射咗三輪鳴槍，而船上亦以同樣數量鳴槍回應⋯⋯
」

多重疑點惹爭議
占士曲船長對於自己喺1770年屬領澳洲東岸嘅描述一直都有唔少爭議。主要原因係因為船員對當日嘅描述同佢嘅講法有所出入。亦都係咁，有聲音質疑占士曲船長當日根本就冇舉行屬領儀式，成件事都係後尾編作出嚟。
以下係令人對占士曲船長嘅講法提出質疑嘅地方：
同船科學家 Joseph Banks 就1770年8月21號同22號所寫嘅日記內容入面，並冇記載任何關於曾經舉行過一場按道理非常重要嘅屬領儀式，但就有提及依家嘅屬領島，以及佢對島上原住民嘅觀察。另外，日記內容亦都顯示個島最初可能係稱為「通航小島 (Passage Isle)」，但後尾就變為屬領島。
雖然海軍部密令指示要得到土著同意先可以屬領當地，而且當地亦明顯有土著，但占士曲船長並冇提起土著嘅存在。
占士曲船長喺到達屬領島之前已經登陸過澳洲大陸五次，但佢同其他船員嘅日記都從來都冇提到舉行屬領儀式。
同船插畫家 Sydney Parkinson曾提及船長登上一座山，發現一個可以通航嘅海峽後升旗鳴槍，山下同船上嘅海軍陸戰隊亦鳴槍回應。
威廉亞歷山大

威廉-亞歷山大（荷蘭文：Willem-Alexander Claus George Ferdinand，1967年4月27號—）係現任嘅荷蘭國王。佢喺2013年4月30號接替阿媽卑雅特歷絲女王，成為國家元首，係荷蘭自1890年以來第一個男性君主。
威廉亞歷山大喺2002年2月2號同Máxima Zorreguieta Cerruti結婚，婚後分別喺2003、2005同2007年生咗3個女。
威廉亨利哈里臣

威廉亨利哈里臣（英文：William Henry Harrison；1773年2月9號—1841年4月4號），又譯做威廉·亨利·哈里遜，係第九任美國總統（1841年），上任一個月就死咗，係在位最短嘅美國總統。佢係第一個輝格黨嘅總統。
佢個孫班哲文夏里遜亦都係美國總統。

細個同教育
哈里遜喺1773年2月9號喺維珍尼亞州出世，未來會成為最後一位唔係一出世就係美國市民嘅美國總統，佢直至到14歲都係喺屋企學嘢，之後喺漢普登-悉尼學院（英文：Hampden–Sydney College）讀咗三年。

早期軍人生涯
18歲嘅哈里遜加入咗美國第一軍團，之後成為中尉，佢喺1794年嘅倒木之戰入面有好大嘅貢獻，令到佢喺當時嘅美國人眼中係一個偉大嘅英雄。

老婆同仔女
22歲嘅哈里遜喺1795年喺俄亥俄州識咗安娜·脫希魯·仕姆斯（英文：Anna Tuthill Symmes），佢想同安娜結婚，不過安娜嘅爸爸唔批准，於是佢哋就決定私奔，喺嗰年嘅11月25日結婚，佢哋總共生咗十個仔女。
佢哋嘅仔女有：
伊莉沙伯·巴瑟·哈里遜（1796–1846）
莊·克里夫·仕姆斯·哈里遜（1798–1830）
露西·辛格頓·哈里遜（1800–1826）
小威廉·亨利·哈里遜（1802–1838）
莊·斯哥特·哈里遜（1804–1878）未來總統班哲文哈里遜嘅爸爸
班哲文·哈里遜（1806–1840）
瑪莉·仕姆斯·哈里遜（1809–1842）
卡特·巴瑟（1811–1839）
安娜·脫希魯·哈里遜（1813–1865）
占士·芬德里·哈里遜 （1814–1817）

政治生涯
哈里遜喺美國軍隊1798年6月1日暫時辭職之後踏入咗政治生涯。
佢做過嘅重要職位有：
西北地區部長（1799-1800）
印第安納地區州長（1801-1812）
美國眾議院俄亥俄州代表（1819-1821）
俄亥俄州參議員（1825-1828）
美國駐大哥倫比亞部長（1829-1829）
美國總統（1841-1841）

總統選舉
哈里遜退休之後，輝格黨邀請佢做總統大選嘅候選人，不過因為輝格黨喺1836年嘅總統大選有四個候選人，分散咗投畀佢哋嘅選票，最後輸咗俾民主黨嘅馬田·范布倫。
喺1840年，哈里遜再次做輝格黨嘅候選人，不過馬田·范布倫嘅支持者話67歲嘅哈里遜已經太老，唔適合做總統，可能會任期未完就老死，最後，因為戰事而受歡迎嘅哈里遜贏咗總統大選，成為第九任美國總統。

總統時期
哈里遜為咗證明自己仲好後生同埋健康，佢喺總統就職典禮嗰日冇着褸演講咗兩個鐘，係美國總統就職典禮最長嘅演講，好多歷史學家相信呢個可能係佢嘅死因之一。演講當中佢計畫要廢除安祖·積遜同埋馬田·范布倫嘅政策，會重新建立國家銀行，亦應承咗唔會連任。
佢將內閣入面嘅民主黨人全部都除去，以輝格黨嘅人文取代佢哋。
佢命令咗嘅內閣人員有：
丹尼爾·韋伯斯特（國務卿）
托馬斯·尤因 （財政部長）
莊·貝爾（戰爭部長）
佐治·巴澤（海軍部長）
法蘭西斯·格蘭澤（郵政局長）
莊·克里滕登 （司法部長）
佢原本想召集國會開一個特別會議，計畫喺1841年5月31日開會，不過因為佢嘅病情不斷惡化，最後喺1841年4月4日就去世，成為第一個喺任期內去世嘅美國總統。
副總統約翰·泰勒之後成為第十任總統，之後佢同國會爭論佢到底係代理總統定係真正嘅總統。
慧星美人

《慧星美人》（粵拼：wai6 sing1 mei5 jan4，英文：All About Eve）係套喺1950年上畫嘅美國劇情片，主角係比提戴維斯。
慧雲李

慧雲李（英文：Vivien Leigh，1913年11月5號—1967年7月8號）係英國電影女演員，先後憑1939年電影《亂世佳人》同1951年電影《慾海奇女子》兩次攞奧斯卡金像獎最佳女主角。
慧神星

慧神星（Minerva），即係小行星93，係太陽系小行星帶嘅一粒小行星，喺1867年8月24號發現。
慧遠

慧遠（334年—416年）係東晉佛教高僧，淨土宗初祖，喺廬山開咗東林寺。
慫女星

慫女星（Elektra），即係小行星130，係太陽系小行星帶嘅一粒小行星，喺1873年2月17號發現。
慰問咭

慰問咭係當人遇到一啲唔開心嘅事情或者病咗，例如親人離世、遇到意外、因病一段時間唔能夠返學或返工、住醫院等，送畀對方嘅一張咭。慰問咭上面通常會有啲安慰嘅字句，以向對方同佢屋企人表示慰問。
慧安園

慧安園（英文：Well On Garden）係香港新界將軍澳一個私人住宅屋苑，喺毓雅里9號，仁濟醫院靚次伯中學對面，寶林邨同旭輝臺之間，喺1994年6月10號入伙，係寶林區第一個私人屋苑。發展商係南豐集團，管理公司係民亮發展有限公司。

住宅
屋苑共有4座住宅樓，每座樓高43層，每層有8個單位，單位面積由400到700幾平方呎，單位總數係1280個。

商場
商場高2層，租戶包括超級市場、酒樓、診所同美容中心。其中1樓酒樓18,029方呎嘅舖位喺2016年4月由「磁帶大王」陳秉志、羅珠雄用8,800萬元買入，將原址改名做「PopStar 慧星匯」，劏出90個舖位分拆出售，面積由70到1,000方呎。

配套
會所喺3樓，有一個遊樂場、網球場、一個游泳池（水深：1.1-1.5米）連嬉水池（水深：0.3米）。另有桑拿室，四張乒乓波檯同埋平台花園。

交通
屋苑同港鐵寶琳站有一段距離，需行7到8分鐘。附近有小巴來往慧安園同觀塘同仁街。
慧泉寺

慧泉寺（英文：Wai Chuen Monastery），原本叫慧泉覺苑，喺香港新界沙田排頭村98號。20世紀50年代由靜善尼姑創辦嘅佛教機構，1975年由果賢法師做住持嘅時候，至改用而家個名。大門對聯：「慧觀第一義，泉照不二門。」、「看破放下自在，敬師重法實收。」
戎氏

戎（粵拼：jung4）係唐人姓氏，喺《百家姓》裏頭排第248位。

名人
呢篇戎氏係同姓氏有關嘅楔位文章，重未寫完嘅。麻煩你幫手充實佢。
戎祥

戎祥（1969年2月9號—2013年1月25號）係臺灣藝人。
成世光

成世光（英文：Ch'eng Shih-kuang，1915年9月15號—2012年8月23號）係天主教會主教。1915年9月15號喺山西孝義出世，1960年7月25號祝聖為主教，1957年接任台中市衛道中學校長，1966年6月7號任台南教區主教，1969年到1970年兼任嘉義教區署理主教。1990年12月3號榮休，由台中主顧傳教修女會照料晚年。2012年8月23號喺台中榮民總醫院死，享壽97歲。
成世瑄

成世瑄，字師薜，號蘭生，貴州石阡人，大清政治人、進士出身。
嘉慶二十二年（1817年）丁丑科進士，二甲六十五名，選翰林院庶吉士，散館授編修，官至江寧布政使。著有《西湖鑒影圖題詠》。
戊醣

戊醣（pentose），又叫五碳醣，係醣一類。戊醣都係單醣，按醛基定酮基，分成戊醛醣同戊酮醣。
戎子豪

戎子豪，係中國音樂製作人。佢同歌手汪蘇瀧合作過。
成人公仔

成人公仔係一種性玩具，專畀人自慰，而充氣嘅就叫成人吹氣公仔。而近年流行一種，好似真人嘅，其中美國同日本嘅成人公仔造得好鬼死真，摸落好似真人咁彈手。

形象
而家啲成人公仔多數整成真人「美少女」咁嘅身材，又有日本動漫嘅女仔樣。整成同真人一樣嘅陰道，有啲仲有口交用嘅咀，重識得呻吟。男公仔就係隻壯男咁款，訂造嘅話可能整成碧咸咁樣。成人公仔方便又安全，冇性病兼同後遺症。日本向呢一方面就比較成熟。
川上倫子

川上倫子（粵拼：cyun1 soeng6 leon4 zi2，1970年4月25號—2011年6月9號）係日本嘅一個女藝人同埋配音員。
川上智慧

川上智慧（1998年4月21號—）係日本足球員，司職中場，效力德島漩渦。
巖豆屬

巖豆屬（粵拼：ngaam4 dau2 suk6，學名：Anthyllis ），係豆目豆科蝶形花亞科嘅其中一個屬。
川上信夫

川上信夫（1947年10月4號—）係日本足球員，司職後衞，曾經喺1970～1977年間爲日本足球代表隊出場41次。
川上未映子

川上未映子 ，係日本嘅一個女演員。

拍過嘅作品一覽
呢個表唔完整，歡迎加料。
『わたくし率 イン 歯ー、または世界』（2007年、講談社）のち文庫
『早稲田文學0』2007年4月
「感じる専門家採用試験」（『WB』WASEDA bungaku FreePaper vol.07_2006_11）
川上盛司

川上盛司（1995年6月20號—）係日本足球員，司職後衞，效力福島聯。
川上千尋

川上千尋 ，係日本嘅一個女藝人同埋配音員。
愛上我的衰神

《愛上我的衰神》（英文：Hello Misfortune）係香港無綫電視製作嘅時裝電視劇，由胡鴻鈞同陳嘉慧領銜主演，羅蘭、馬貫東、麥美恩、鄭子誠、謝雪心、谷婭溦同許俊豪聯合演出，監製方駿釗。

彩蛋
鄭子誠喺呢套劇入面飾演嘅人生管理局主管司馬崑崙其實係殷紂王（鄭子誠喺無綫電視劇《封神榜》入面飾演嘅角色）嘅轉世，而且呢兩個角色雖然有關連，但並冇太大關係。
愛上你等於愛上寂寞

《愛上你等於愛上寂寞》係中國歌手那英喺2002年11月7號由華納音樂發行《如今》專輯入面嘅一隻歌。由徐光義填詞同作曲，鮑比達編曲，那英演唱。
愛上了你 新歌+精選

《愛上了你 新歌+精選》（英文：In Love with You）係范文芳嘅一張精選輯，呢隻唱片淨係響星加坡發行，而且收咗四首新歌。
愛不怕

《愛不怕》係香港組合草蜢嘅國語唱片，喺1995年12月21日推出。
愛上Pinocchio

《愛上Pinocchio》（韓文：피노키오，英文：Pinocchio），係韓國SBS喺2014年11月12號播嘅連續劇，由趙秀沅導演同埋朴惠蓮編劇。
屏東機場

屏東機場（粵拼：ping4 dung1 gei1 coeng4）係喺臺灣屏東縣屏東市嘅一個機場，而家係軍用，喺1994年起好。
屏山楊侯古廟

屏山楊侯古廟喺香港元朗屏山坑頭村西北角，係屏山文物徑嘅古蹟之一，亦係元朗區六間供奉侯王廟之一。楊侯古廟嘅修建日期已經無從稽考，但村中父老相傳呢間廟已經有幾百年歷史。根據廟裏面嘅匾額顯示，喺1963年同1991年，間廟做過大型重修。喺1994年被評為香港三級歷史建築，2010年8月31號確定評級。
有關侯王來歷嘅說法頗多，村民認為侯王即係宋末忠臣楊亮節，佢因為保護宋帝而死，深受後人景仰而加以供奉。
楊侯古廟座東北向西南，結構簡單，只有一進三開間，正廳供奉侯王、左廳供奉土地公同右廳供奉金花娘娘。
由於香火鼎盛，楊侯古廟試過好多次火燭。

門聯
德列三尊世共稱，福居五位民皆仰。
侯德配天一代神明垂宇宙，王恩似海千秋廟食著屏山。

廟聯
鳳闕承恩輔翼二王巡粵嶠，龍城證道扶持眾庶鎮屏山。
廟宇重新千載聲靈昭赫濯，神光普照一方安靖賴帡幪。
屏嶺頂達觀古道長存神明共仰，山村承德化王恩浩大廟貌重新。
國戚蓋忠千古英靈依宗帝，閭閻保障萬家香火拜侯王。
香火氤氳共答神恩新宇廟，威靈顯赫還將正氣護江山
屏山洪聖宮

洪聖宮座落香港元朗屏山坑尾村，近住屏廈路。由屏山鄧族所起，呢座建築喺1994年被評為香港二級歷史建築，2010年5月17號確定評級。
根據廟裏面匾額記載，廟宇可能係喺清乾隆丁亥（1767年）起，但亦有指係明代中期起。而家嘅結構喺同治五年（1866年）重修而成，到1963年時再次大事修葺。
洪聖宮係兩進一院式建築，左右係福德祠同太歲殿，中間係天井，結構簡單樸素。香港其他廟宇嘅天井多數加咗上蓋，改做香亭。但洪聖宮仍然依照原本嘅設計，有較好嘅採光同通風作用，呢樣亦係呢間廟宇嘅最大嘅特色。洪聖宮裏面存有乾隆廿九年（1764年）鑄造嘅響板，同同治五年（1866年）嘅《重修洪聖宮題名記》。
洪聖宮裏面供奉住唐代嘅廣利刺史洪熙，背景請睇洪聖廟。
洪聖宮門聯：
洪德巍峨靈應坑井，
聖容煥彩光照沙江。
屏山鄧族文物館

屏山鄧族文物館（英文：Ping Shan Tang Clan Gallery）喺香港新界元朗屏山坑頭村，介紹新界五大家族之一嘅鄧氏家族歷史同屏山文物徑沿途古蹟，喺2007年4月15號正式開放。

簡介
1993年，古物古蹟辦事處喺屏山鄧族嘅大力支持下，設立屏山文物徑，將區內歷史建築物連繫起來，畀遊人參觀。2007年，古物古蹟辦事處同屏山鄧族再次擕手合作，籌辦屏山鄧族文物館暨文物徑訪客中心（文物館），介紹屏山鄧族嘅歷史文化同屏山文物徑嘅歷史建築。
文物館由起喺1900年嘅舊屏山警署改建而成，分為三座，分別係屏山鄧族文物館、屏山文物徑展覽室同社區文物展覽室，展出唔同嘅展覽。
屏廈路

屏廈路（英文：Ping Ha Road）係香港新界元朗區一條東西向嘅車路，由青山公路屏山段去到鳳降村路、流浮山道交界，長3.86公里，連接屏山同廈村。
屏廈路原屬1930年代通車嘅后海灣路其中一段，1968年拆成三段，即係深灣路、流浮山道同埋呢條路。
屏東市

屏東市（粵拼：ping4 dung1 si5；排灣語：Akav）喺屏東縣西方偏北，屬於高雄都會區嘅一部分。屏東市嘅人口排喺高雄都會區嘅第三名（僅次於高雄市鳳山區、三民區），亦係全臺人口第二多嘅縣轄市（僅次於彰化縣彰化市）約有19萬9千人。市內共轄79個里，係屏東縣嘅縣治中心。
本市喺屏東平原上，地勢平坦，物產豐富，充滿南國風情，氣候屬熱帶季風氣候，年均溫約25℃，亦因為南臺灣嘅驕陽同埋全臺灣日照時數最長嘅城市，而有「太陽城」嘅封號。
屏山站

屏山站（粵拼：ping4 saan1 zaam6；英文：Ping Shan Stop）係輕鐵其中一個車站，代號400，屬於單程車票第4收費區，為屏山同埋周邊乘客提供服務。

天榮 - 天悅 - 天秀 - 濕地公園 - 天恆 - 天逸 - 天富 - 頌富 - 天瑞 - 樂湖 - 天耀 - 坑尾村 - 塘坊村 - 屏山 - 水邊圍 - 豐年路 - 康樂路 - 大棠路 - 元朗注意：761P綫（特別班次）只係喺平日非繁忙時間（上晝10點至下晝3點）提供服務。
山道

山道，香港一街，喺石塘嘴，南低北高，沿山而建，低處遠到干諾道西，高處上到般咸道同薄扶林道交界，英文寫做Hill Road，故戰前又有音名希路道。山道天橋，因山道而名，山道上有如天遮，行車天橋，由薄扶林道，兜兜兜兜落到干諾道西。
山道為百年古道，原本有坑，當地叫大坑，後世又有叫山道明渠，水流入海。有坑嗰段，約今聖公會聖彼德小學，到皇后大道西。而大道西個位，上面起咗公廁，一直到封坑先無咗。而近加倫臺處，原本坑西叫山道，坑東叫加倫街，又叫加刺連士街，後來改名加倫臺。一九六五年到一九六八年之間，條坑冚咗，依段仔都變成山道。

史
石塘嘴戰前出名塘西風月。皇后大道西同德輔道間，今長發大廈處，呢段山道，有四大妓寨，詠樂、倚紅、賽花、歡得，盛極一時。香港大學近山道頂，選址立法局曾有激辯。
山道到南里之間，有街無名，可睇成山道一支。史上嗰處，有石塘嘴街市，一八五八年開張。後來變成山道休憩花園。如今做咗香港大學站出入口。
山道高平

山道高平（1980年5月11號—）係日本足球員，司職後衞，效力過名古屋八鯨，及鳥棲砂岩。
山道文化

山道文化公司（英文：Hillway Culture），係香港一間綜合性文化機構，喺2016年成立。主要業務為代理發行香港書籍同埋文創產品，並經營「山道出版社」（英文：Hillway Press），自家出版同埋製作書籍。初期以販售、出版書籍為主，2022年起旗下事業延伸至網路媒體，推出晚報同埋專題報道。

2021年參與香港書展被親中派投訴涉違國安法
2021年，山道文化首度參與香港書展，該書展係北京未經諮詢或香港人同意，強行實施《港區國安法》後嘅第一個書展，書展是否容許展覽政治書籍成為部分媒體嘅討論。貿發局就話參展商應知道國安法嘅界線，唔會預審書籍，又話唔認為書展內唔再有政治書籍出售。不過，山道負責人就坦言，害怕被禁止售賣政治類書籍。
不過，激進親中派香港政研會主席鄧德成就聲稱，山道文化刊物內容涉煽動性質、疑違國安法，又致電國安處投訴。

2022年支援烏克蘭
2022年初，俄羅斯入侵烏克蘭，山道文化出版烏克蘭照片集，扣除成本後收益會全數捐贈烏克蘭政府或國際認可人道組織，以資助烏克蘭嘅人道主義救援。

2022年被剝奪參與香港書展資格、另辦香港人書展亦被取消
山道文化被貿發局取消參與2022年香港書展嘅資格，之後佢計劃同10間獨立書店出版社，喺灣仔Mall Plus商場舉辦第一屆「香港人書展」。但去到7月12號，場地業主話負責人楊子俊違反部分場地使用條款，楊子俊相約好第二日朝早再會面討論，但之後業主拒絕會面同討論件事。楊子俊話，業主指控佢地分租做法違反當初嘅的場地使用條款，但佢喺簽約嘅時候已經表明場地用途，唔屬於法律層面上嘅「分租」，合約亦有清楚列明「香港人書展」嘅活動名義。業主又曾經表示過場地曾用作「市集」用途，並可提供相關相片同埋介紹場地工程承辦商，反映佢哋知悉「香港人書展」嘅舉辦模式，質疑後面有政治考慮，對業主代表嘅決定感到極度失望及遺憾。佢又話，呢個唔係政治活動，亦唔認為場內有好多同反修例運動相關嘅書籍。
山道天橋

山道天橋（英文：Hill Road Flyover），係香港石塘嘴一條高架行車天橋，由薄扶林道開始，去到干諾道西，喺正山道上面。
山路嘉人

山路嘉人（1971年1月13號—）係日本足球員，司職後衞，效力過東芝，及仙台七夕。
山鄉望

山鄉望（1975年1月16號—）係日本足球員，踢守門員，曾經喺1997～2011年間為日本女子足球代表隊出場96次。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃同2011年FIFA女子世界盃。
山道淳司

山道淳司（1994年1月29號—）係日本足球員，司職後衞，效力鳥取飛翔。
指數分佈

指數分佈嘅 PDF 畫做圖嘅樣；圖入面唔同嘅線代表唔同  數值下嘅 PDF。
指宿

指宿（粵拼：zi2 suk1；日文：指宿(Ibusuki)）係日本九州鹿兒島縣城市，位於薩摩半島南端，係出名嘅觀光城市。指宿面積148.84平方公里，2016年10月1號推計人口（日文：推計人口）41,235。
指揮棍

指揮棍（粵拼：zi2 fai1 gwan3，英文：baton），又叫指揮棒，係指揮用來幫佢表達節奏同感情嘅細棍仔，一般係由木頭、玻璃纖維或者碳纖維整出嚟嘅。指揮棒嘅作用係喺隊樂團多人嘅時候等後面嘅人都睇得見指揮嘅動作，所以原則上細樂團其實唔使用指揮棒。
指宿洋史

指宿洋史（1991年2月27號—）係日本足球員，司職前鋒，效力新潟天鵝。
指揮官

指揮官（英文：commanding officer，縮寫：CO）係軍隊裏面擁有指揮權嘅軍官，擁有最高嘅決定權，喺作戰其間，可以根據當時嘅局勢，對佢嗰隊嘅下屬發出命令，要佢哋執行。現代嘅軍隊，指揮官受到軍法拘束，佢需要肩負對佢嗰隊組織嘅責任，負責佢所屬嘅部員嘅安危。
指揮家

指揮家（粵拼：zi2 fai1 gaa1，英文：conductor，法文：chef d’orchestre，德文：Dirigent，意大利文：direttore d’orchestra），又叫指揮，係指喺管弦樂團、合唱團、歌劇等集體性音樂表演嘅時候，負責指揮嘅人。

職責
表演嘅時候，樂團指揮需要同演奏樂團基於相同嘅理解，共同演繹一首音樂作品。樂團指揮主要有兩方面嘅職責：
透過指揮棒控制演奏曲目嘅節奏，協調樂團或合唱團多個嘅聲部，令佢哋能夠成為一個整體。
透過對樂團嘅指揮同安排，體現樂團指揮對音樂作品嘅詮釋同再創作。因此有人話，聽大型樂團演奏，就可以知道指揮嘅性情修養。
指數函數

指數函數對於嘅負數值好平坦，對於嘅正數值迅速攀升，喺等於嘅時候等於。佢嘅值等於曲線喺呢一點嘅斜率。
指數函數係指涉及到指數（亦即係次方）嘅函數，標準格式係 ，當中  多數都係用 e 呢個常數。以中學程度嘅數學嚟講，指數函數一般係指輸入係實數而輸出係正實數嘅實函數，不過其實指數函數呢個概念亦都可以推廣去複數或者係矩陣、李代數、李羣等等。

特性
圖形會穿過 (0,1) 同埋 (1,a) 呢兩點。
指天椒

指天椒（粵拼：zi2 tin1 ziu1；學名：Caspicorn annuum var. conoides），又嗌五彩辣椒（ng5 coi2 laat6 ziu1）、三鷹椒（saam1 jing1 ziu1）、天鷹椒（tin1 jing1 ziu1），係茄科辣椒屬嘅一年生草本植物，原產南美洲，而家喺全球各地嘅熱帶或溫帶地區都搵到。

樣
植株多數都係兩歧分枝。葉長4～7cm，樣似蛋。花單生，多數生喺葉杈，花梗直立，花冠白或帶些少紫。果直立，似圓錐，長15～50mm，紅或紫或黃，辣味好犀利下。喺控制栽培條件情況下，幾乎全年都開花結果。

適應環境
植株既唔禁極端高溫同極端低溫天氣，又唔禁發大水或嚴重乾旱天氣，甚至唔禁打過超多或超少農藥嘅地。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株嘅果多數都用嚟整辣椒醬同埋整菜嚟食，辣度指數喺30000～50000個SHU到。藥用方面，亦有活血、消腫、解毒嘅功效。